paragraph_text: Kao i u drugim profesionalnim hrvačkim promocijama, WWE ne odnosi se na "stvarno" natjecanje u hrvanju, nego se isključivo temelji na zabavljanju publike, s radnjom i događajima koji se izvršavaju prema određenom scenariju. Unatoč tome, hrvačka natjecanja često uključuju rizične pokrete koji mogu dovesti izvođače do ozbiljnih ozljeda, ako se ne izvode pravilno. Predeterminirani aspekt hrvanja javno je priznao vlasnik WWE-a Vince McMahon 1989. godine kako bi izbjegao plaćanje poreza atletskim savezima. WWE javno predstavlja svoj proizvod kao oblik sportske zabave koji korijenski dolazi od športa i glume.